
Z A P I S N I K

34. sjednice Vijeća Mjesnog odbora Žitnjak, 
održane 27. ožujka 2024., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

Sjednici predsjedava Mario Kovačić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 33. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 


D N E V N I     R  E D

1. Korištenje prostora MS Žitnjak.
1. Aktualna komunalna problematika
1. Razno: izvješća, pitanja i  prijedlozi

Ad 1.) Korištenje prostora MS Žitnjak.

Predsjednik Vijeća, Mario Kovačić izvješćuje da je pristigao jedan zahtjev za korištenje  prostora; Udruge „Plavi grad“.
Nakon kratke rasprave Vijeće jednoglasno donosi


Z a k lj u č a k
o korištenju  prostora  Mjesne samouprave Žitnjak

Vijeće Mjesnog odbora Žitnjak suglasno je s produljenjem prostora te:

0. donosi zaključak o korištenja prostora MS Žitnjak Udruzi „PLAVI GRAD“, koju zastupa Marina Lujić, i to u terminu ponedjeljkom od 18,30 – 20,00 sati.
[bookmark: _GoBack]



Ad 2.) Aktualna komunalna problematika.

Predsjednik Vijeća Mario Kovačić, izvještava nazočne da je dugogodišnjim korištenjem i neodržavanjem sadržaja (nije se znalo dali će se dječji parkić ukloniti prilikom izgradnje dječjeg vrtića) na dječjem parku u Žitnjaku iza kbr. Žitnjak 61, došlo do oštećivanja dječjih sprava, a praksa je pokazala da postojeći sadržaji nisu dovoljni za potrebe djece ovog područja, te je Vijeće Mjesnog odbora Žitnjak zauzelo stav da je potrebna kompletna rekonstrukcija dječjeg igrališta kao i potreba za dodatnim spravama. 
POTREBNI DODATNI SADRŽAJI: 1 ljuljačka za bebe, dodatna kućica s toboganom, 2 klackalice za djecu do 4 godine (konjić, patka), jedinica za penjanje (kombinacija s daskom za penjanje), vrtuljak, antistresna podloga, te zamjena postojećih sprava koje su stare i dotrajale.
Sadržaji su potrebni za djecu od jedne do deset godina.
Uz igralište predlaže se postava dodatnih klupa za sjedenje (s naslonom) kao i set klupa sa stolom, koševi za smeće i metalnih držača za bicikle.
Također se traži da se dječji park stavi u redovno održavanje.
Otvara raspravu.
U raspravi sudjeluju svi vijećnici te jednoglasno donose sljedeći

Z a k l j u č a k
o uvrštavanju komunalne problematike u PKP

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da u Plan komunalnih potreba uvrsti:

· kompletnu rekonstrukciju i opremanje novim spravama dječji park u ulici Žitnjak iza MS, Žitnjak 61.
· ovaj zaključak dostavit će se Vijeću Gradske četvrti na postupanje

Ad 3.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.00 sati.
Zapisnik sastavio:
______________
Mario Kovačić

Zagreb, 27. ožujka 2024.

